અમદાવાદ: રાજ્યના કોમર્શિયલ ટેક્સ ડિપાર્ટમેન્ટે પાછલા નાણાકીય વર્ષમાં ડિસેમ્બર-જાન્યુઆરી મહિનામાં ચેકપોસ્ટ પર થતી મોટી ગેરરીતિને અટકાવવા માટે ચેકિંગ સઘન બનાવ્યું હતું, જેના પગલે મોટી સંખ્યામાં કરચોરી આચરતી ટ્રાન્સપોર્ટ કંપનીઓ ઝડપાઇ ગઇ હતી, જોકે તેના પગલે ઘણા વેપારીઓ અને ટ્રાન્સપોર્ટર્સ મુશ્કેલીમાં મુકાયા હતા અને તેઓને પણ ડિપાર્ટમેન્ટની મુશ્કેલીઓનો ભોગ બનવું પડ્યું હતું. પાછળથી ટ્રાન્સપોર્ટર્સની અને વેટ પ્રેક્ટિશનર્સ તથા વેપારી એસોસિયેશનો દ્વારા ઉગ્ર રજૂઆત કરાઇ હતી, જેના પગલે કોમર્શિયલ ટેક્સ ડિપાર્ટમેન્ટે ચેકપોસ્ટ પર રોકાતી ટ્રકોના પ્રશ્નોના નિવારણ માટે જોઇન્ટ કમિશનરને સત્તા આપી છે.